Къэбэрдей-Балъкъэрым щекIуэкIынущ фрирайдымкIэ дунейпсо зэхьэзэхуэхэр
«Freeride World Qualifier» дунейпсо зэпеуэм и япэ урысей Iыхьэр Iуащхьэмахуэ и бгы нэкIухэм 2021 гъэм щIышылэм и 20 — 25-хэм щекIуэкIынущ.
«ElbrusAlpindustriaFWQ 2*»-м Урысейм и щIыналъэ зэмылIэужьыгъуэхэм щыщу хэтынущ а спортым нэхъ хуэIэзэ дыдэ спортсмени 110-рэ, абыхэм я нэхъыфI 50-р кIэух зэпеуэм щызэхьэзэхуэнущ. Абы щытекIуэхэм саугъэт лъапIэхэр иратынущ икIи «FreerideWorldQualifier» дунейпсо зэпеуэм хэтынымкIэ Iэмал ягъуэтынущ. Къызэжэхыну бгы нэкIур зэхьэзэхуэхэм къагъэув мардэхэм тету къыхахынущ, абыхэм цIыхухэри кIэлъыплъыфын хуэдэуи щытынущ.
